【歐聯】迎剋星先求穩 阿仙奴半細鍊拜仁
2024年04月09日 20:00
東網電視
更多新聞短片
歐聯8強首回合開戰,重頭戲之一阿仙奴主場迎戰拜仁慕尼黑。今場充滿宿命味道,拜仁在歐聯賽場係阿仙奴「剋星」,雙方近4次淘汰賽相遇,阿仙奴都係出局一方,不過論近況「兵工廠」明顯遠優於對手,佢哋近6場歐聯5次半場開1球或以下,預計今次碰頭都會穩陣行先,捧1.5球半場細。(Now 644周三凌晨3時直播)
阿仙奴面對拜仁有好多慘痛經歷,不但4次被淘汰,最近一次喺2017年碰頭,更係輸得最慘烈一屆,當時仍然係雲格領軍年代,兩回合都輸1比5,總比數輸2比10出局,而拜仁今季簽入嘅哈利卡尼效力熱刺多年,係「北倫敦打吡之王」,呢位英格蘭隊長19次對阿仙奴攻入14球3助攻,錄得7勝5和7負,因此今場阿仙奴不得不小心行事,避免噩夢重演。
論兩隊今季表現,阿仙奴無疑較佳,佢哋正衝擊聯賽冠軍,剛剛因為利物浦失分而企穩榜首位置,亦係英超入波最多同失球最少球隊,陣中目前只有祖利安添巴一名長期傷兵,可望排出強陣,不過由於往績長期畀拜仁食住,令阿迪達部署更謹慎,初段將以試探為主。
拜仁今季成績唔掂,德盃已出局,德甲機會渺茫,歐聯成為唯一希望,不過上場德甲2比3輸畀升班球隊海登咸,士氣再受打擊,而且近期傷兵滿營,紐亞、京士利高文、利萊辛尼受傷,杜曹部署上有顧忌,面對強勢嘅阿仙奴,首回合作客更加不敢冒進,相信初段悶戰居多,開半場細更穩陣。
更多賠率: